LAZDIJŲ RAJONO SAVIVALDYBĖS TARYBOS KONTROLĖS KOMITETO 2020 METŲ VEIKLOS ATASKAITA

Lazdijų rajono savivaldybės tarybos 9-osios kadencijos Kontrolės komitetas sudarytas 2019 m. gegužės 17 d. Lazdijų rajono savivaldybės tarybos sprendimu Nr. 5TS-39 „Dėl Lazdijų rajono savivaldybės tarybos komitetų“ iš keturių narių. Kontrolės komitetą sudaro Gintautas Salatka, Benius Rūtelionis, Romas Leščinskas ir Justas Pankauskas.

Kontrolės komitetas savo veikloje vadovaujasi Lietuvos Respublikos Konstitucija, Vietos savivaldos ir kitais įstatymais, Vyriausybės nutarimais, Lazdijų rajono savivaldybės tarybos veiklos reglamentu.

Komitetas teikia Tarybai išvadas dėl savivaldybės kontrolės ir audito tarnybos veiklos rezultatų, svarsto savivaldybės kontrolės ir audito tarnybos kitų metų veiklos plano projektą ir teikia savivaldybės kontrolės ir audito tarnybai pasiūlymus dėl šio plano papildymo ar pakeitimo, svarsto savivaldybės kontrolieriaus parengtą ataskaitą dėl savivaldybės kontrolės ir audito tarnybos veiklos plano įvykdymo, jos pagrindu rengia ir teikia Tarybai išvadas dėl savivaldybės turto ir lėšų naudojimo teisėtumo, tikslingumo ir efektyvumo bei savivaldybės kontrolės ir audito tarnybos veiklos, periodiškai svarsto, kaip vykdomas savivaldybės kontrolės ir audito tarnybos veiklos planas, savivaldybės kontrolieriaus ar savo iniciatyva išklauso institucijų, įstaigų ir įmonių vadovus dėl savivaldybės kontrolės ir audito tarnybos atlikto finansinio ir veiklos audito metu nustatytų trūkumų ar teisės aktų pažeidimų pašalinimo, prireikus kreipiasi į savivaldybės administracijos direktorių arba Tarybą dėl savivaldybės kontrolės ir audito tarnybos reikalavimų įvykdymo, nagrinėja iš asmenų gaunamus pranešimus ir pareiškimus apie savivaldybės administracijos, įmonių, įstaigų ir jų vadovų veiklą ir teikia dėl jų siūlymus savivaldybės tarybai.

Komitetas 2020 m. organizavo 7 posėdžius. Svarstyti klausimai:

Dėl Lazdijų rajono savivaldybės tarybos Kontrolės komiteto 2020 metų veiklos programos.

Rajono savivaldybės kontrolės ir audito tarnybos 2021 m. veiklos plano projekto svarstymas.

Dėl UAB „Lazdijų vanduo“ finansinės situacijos ir veiksmų plano jai taisyti.

Susipažinimas su Lazdijų rajono savivaldybės kontrolės ir audito tarnybos 2020 m.

liepos 14 d. ataskaita Nr. AR 3.7-6 „Lazdijų rajono savivaldybės 2019 metų konsoliduotųjų ataskaitų rinkinių ir savivaldybės biudžeto bei turto naudojimo vertinimas“.

Informacijos apie Kontrolės ir audito tarnybos atliktų auditų rekomendacijų įgyvendinimą išklausymas.

Savivaldybės administracijos direktoriaus informacijos apie Kontrolės ir audito tarnybos 2019-2020 m. atliktų auditų rekomendacijų įgyvendinimo eigą išklausymas.

Lazdijų rajono savivaldybės socialinės globos centro „Židinys“ direktoriaus informacijos apie Kontrolės ir audito tarnybos 2020 m. atliktų auditų rekomendacijų įgyvendinimo eigą išklausymas.

Kiekvieną ketvirtį komitetas svarstė Kontrolės ir audito tarnybos 2020 metų veiklos plano vykdymą.

2020 metais komitetas daugiau dėmesio skyrė anksčiau Kontrolės ir audito tarnybos atliktų auditų metu numatytų rekomendacijų įgyvendinimo stebėsenai ir jų įgyvendinimo spartinimui. 2021 metais taip pat planuojame skirti dėmesį šiai sričiai ir tikimės, kad tai bus

2

stimulas audituotoms įstaigoms ir įmonėms sparčiau ir kokybiškiau įgyvendinti numatytas rekomendacijas, tai gerins jų veiklos kokybę ir darys jų atliekamus procesus skaidresniais.

Asmenų, visuomeninių organizacijų ir institucijų pranešimų ir pareiškimų apie savivaldybės administracijos, įmonių, įstaigų ir jų vadovų veiklą 2020 m. nebuvo gauta.

Kontrolės komiteto pirmininkas Gintautas Salatka